google/wiki40b huggingface dataset:
Vijeto teorema

Matematikoje, tiksliau algebroje, Vijeto teorema yra formulės, siejančios polinomų koeficientus su jų šaknimis. Teorema pavadinta jos sukūrėjo prancūzų matematiko Fransua Vijeto vardu.
Leonas Meilus

Biografija

1973 m. baigė Ukmergės žemės ūkio mechanizacijos technikumą, technikas – mechanikas. UAB „Naujos vagos redakcija“ laiškų skyriaus vedėjas.
Lietuvos valstiečių liaudininkų partijos narys. 1997–2000 m., 2000–2003 m., 2003–2007 m. ir nuo 2007 m. Ignalinos rajono savivaldybės tarybos narys, administracinės komisijos pirmininkas.
Sutuoktinė Elvyra, vaikas Sigitas.
Kraujo įlanka

Turinys

Filmo veiksmo vieta – graži pajūrio įlanka, kurioje viena po kitos įvyksta virtinė žmogžudysčių. Pradžioje – prie vežimėlio prikaustyta pagyvenusi grafienė ir jos vyras, po to – ketvertas jaunuolių, be leidimo įsibrovusių į tuščią vasarnamį. Jauna pora, atvažiavusi čia ieškoti moters tėvo. Ir visų jų tikslas – užvaldyti turtą, įlanką, priklausiusią nužudytajai grafienei...
Liepinės valsčius

Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. valsčius priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį valsčius buvo priskirtas Lietuvos Respublikai. Dalį valsčiaus kaimų sudaro 1870–1914 m. egzistavusio Petropavlovsko valsčiaus kaimai ir 1919–1936 m. egzistavusio Kuriankos valsčiaus kaimai. 1975–1998 m. priklausė Suvalkų vaivadijai.

Administracinis suskirstymas

Bartnikai, Dolinčanai, Dulkovščizna, Jačnikai, Jalovas, Jasionovas, Kopčanai, Krasnė, Kurianka, Lichoselcė, Liepinė, Lipsko Kolonija, Lipsk Murovanai, Lipščanai, Lubinovas, Nove Lešne Bohaterai, Novi Lipskas, Novi Rogožinas, Podvolkušnė, Rakovičė, Rigaluvka, Rogožinekas, Siulkas, Skieblevas, Solojevščizna, Stare Lešne Bohaterai, Stari Rogožinas, Starožincė, Vižarnė, Volkušas ir Žabickiai.

Valsčiaus gamta

Dalis valsčiaus teritorijos yra Bebro nacionaliniame parke ir Augustavo girioje. Valsčiuje teka Bebro upė.
Kėdainių mugė

Kėdainių mugė, anksčiau „Mugė“ – privatus informacinis reklamos laikraštis Kėdainiams, einantis nuo 1991 m. gegužės 3 d. Kėdainiuose, Radvilų g. 11

Istorija

Įsteigė, leido R. Šukienė. Iki 1993 m. buvo leidžiamas kas dvi savaites, 1993–1994 m. – kas savaitę, nuo 1995 m. – 2 kartus per savaitę. Tiražas 1991 m. – 1700 egz., 1997 m. – 3800 egz. Atskirai buvo leidžiamas informacinis priedas „J. Basanavičiaus 36“ (tir. 100–150 egz.).
Stasys Glėbus

Stasys Glėbus (1948 m. birželio 8 d. Alešiškėse, Trakų raj. – 2008 m. gruodžio 10 d. Gudžionyse, Trakų raj. žuvo nelaimingo atsitikimo metu) – Lietuvos inžinierius mechanikas, technikos mokslų daktaras.

Biografija

1955–1963 m. mokėsi Gudžionių aštuonmetėje mokykloje, 1966 m. baigė Trakų r. Aukštadvario vidurinę mokyklą, 1972 m. baigė Vilniaus inžinerinio statybos instituto (dabar – Vilniaus Gedimino technikos universitetas) Mechanikos fakulteto suvirinimo įrenginių ir technologijos specialybę. 1979–1986 m. studijavo Leningrado Laivų statybos instituto Laivų konstrukcijų suvirinimo katedros neakivaizdinėje aspirantūroje, 1993 m. apgynė technikos mokslų daktaro disertaciją.
1967–1970 m. Geologijos instituto laborantas, 1972–1984 m. Vilniaus inžinerinio statybos instituto Medžiagotyros ir suvirinimo katedros suvirinimo laboratorijos vedėjas, 1977–1978 m. Metalų technologijos katedros vyresnis mokslinis bendradarbis, 1984–1990 m. Medžiagotyros ir suvirinimo katedros mokslinis bendradarbis, 1990–2000 m. katedros vyr. dėstytojas, 1998–1999 m. katedros vedėjas, nuo 1994 m. docentas, nuo 2000 m. – Geležinkelių transporto katedros docentas. 1993 m. stažavo Švedijos „ABB“ kompanijos suvirinimo siūlių kokybės kontrolės institute, 1995 ir 1996 m. Linčiopingo universitete, 2002 m. Glivicos transporto universitete (Lenkija), 2008 m. Daugpilio lokomotyvų remonto gamykloje (Latvija).
Nuo 2005 m. – Lietuvos geležinkelių inžinierių sąjungos narys.

Mokslinė veikla

Mokslinių tyrimų pagrindinės kryptys – aliuminio ir kitų spalvotųjų metalų suvirinimas, detalių paviršių atnaujinimas. Suprojektavo ir pagamino aliuminio lydinių suvirinimo šaltinius ledlaužiui „Leninas“, pirmą kartą nuplaukusiam į Šiaurės ašigalį. Tarp praktinių darbų: automobilių stabdžių kontrolės būgnų restauravimas, lietų lengvųjų lydinių ratlankių suvirinimo galimybės. Pastaruoju metu daug dėmesio skyrė Lietuvos geležinkelių riedmenų parko atnaujinimo problemoms. Vadovėlio „Riedmenų techninė eksploatacija, kursinio projekto metodikos nurodymai.“ (Vilnius, Technika, 2006 m.) ir daugelio mokslinių darbų, spausdintų Lietuvos ir užsienio moksliniuose leidiniuose, autorius ar bendraautoris.
Dalyvavo 3 disertacijų rengimo ir gynimo komitetuose. Vadovavo apie 250 bakalaurų darbų, apie 50 magistrų baigiamųjų darbų.
Sergejus Bubka

Biografija

Bubka gimė Luhanske, Ukrainos TSR. Karjeros pradžioje lengvaatletis rodė gerus rezultatus 100 m bėgime ir Šuolio į tolį rungtyse, bet pasaulinės klasės sportininku tapo tik pradėjęs varžytis šuolio su kartimi rungtyse. Savo tarptautinę karjerą pradėjo 1981 m. sudalyvavęs Europos jaunimo čempionate, kuriame liko 7 vietoje. 1983 m. būdamas dar nežinomas tarptautiniai bendruomenei Bubka laimėjo pasaulio čempionatą Helsinkyje, Suomijoje. Jau po metų šuolininkas septynis kartus pagerino pasaulio rekordą. Pirmasis Bubkos pasaulio rekordas užfiksuotas 1984 m. sausio 15 d. Lietuvos TSR sostinėje Vilniuje. Per savo karjerą sportininkas iškovojo net šešis pasaulio čempiono vardus, olimpinį aukso medalį, Europos uždarų patalpų čempiono titulą, keturiskart pasaulio uždarų patalpų čempionas. Bubka yra išskirtinai laimėjęs tik aukso medalius.

Olimpinės žaidynės

Sportininkui tik sykį pavyko iškovoti olimpinio čempiono vardą. 1984 m. vasaros olimpinės žaidynės Tarybų Sąjunga boikotavo, todėl lengvaatletis jose dalyvauti negalėjo. 1988 m. Seulo olimpiadoje Bubka įveikęs 5,90 m aukštį pelnė auksą. 1992 m. žaidynėse sportininkui nepavyko švariai įveikti pirmų trijų bandymų ir liko neužfiksavęs rezultato. 1996 m. vasaros olimpinėse žaidynėse šuolininkas buvo priverstas pasitraukti dėl kulno traumos. 2000 m. Sidnėjaus žaidynėse Bubka atsisakė šokti ties žemesniais aukščiais ir į bandymų sektorių išėjo tik kartelei pasiekus 5,70 m aukštį. Atlikęs tris nesėkmingus bandymus sportininkas liko neužfiksavęs rezultato.
Klaipėdos kurčiųjų ir neprigirdinčiųjų pagrindinė mokykla

Istorija

1988 m. uždarius Telšių kurčiųjų mokyklą Klaipėdos krašto tėvai, pajutę specialiojo ugdymo mokyklos netektį nenuleido rankų ir 1989 m. jų dėka Klaipėdos 1-oje vidurinėje mokykloje-internate 13 pirmokų surado savo pirmąsias mokytojas. Reorganizavus 1-ąją vidurinę mokyklą-internatą, 1993 m. kurčiųjų ir neprigirdinčiųjų klasės perkeltos į tuometinę 15-tą vidurinę ir 2-ą pradinę mokyklas. Savo pastogės neturėjimas labai apsunkino vaikų mokymą. Specialaus ugdymo reikalaujantys vaikai privalėjo turėti savo mokyklą. Mokytojos Zita Norvilienė ir Ulijana Petraitienė dvejus metus keliavo per įvairias institucijas. 1995 m. liepos 25 d. apskrities taryba pritarė mokyklos steigimui, o rugsėjo 14 d. Klaipėdos miesto savivaldybės taryba priėmė sprendimą tokią mokyklą įsteigti pastate Strėvos 7.
Ekstremalus turizmas

Ekstremalus turizmas (dar kitaip nuotykingos kelionės, nuotykių turizmas; angl. adventure travel, extreme tourism) – kelionės artimai susijusios su ekstremaliu sportu ir pavojingų nuotykių ieškojimu. Tai keliavimas į egzotines šalis ar laukinius gamtos kampelius, dalyvavimas įvairiuose žygiuose, sportinio turizmo varžybose.
Remiantis JAV Nuotykingų kelionių asociacija, nuotykių turizmui būdingi šie dėmenys: fizinis aktyvumas, kultūriniai mainai, sąlytis su gamta.
Ekstremalus sportas ir ekstremalus turizmas apima didžiulius fizinius ir psichologinius iššūkius, o tai savo ruožtu keliauninkams gali sukelti itin pakilią būseną (ekstazė, euforija). Šią būseną sužadina adrenalino, dopamino ir endorfinų antplūdis.
Dėras

Istorija

Senovėje miestas gyventas keltų ir buvo žinomas Arabonos vardu. Vėliau buvo užimtas romėnų, čia įrengta tvirtovė. X a. miestą užėmė vengrai. Karalius Steponas I Dėre įkūrė vyskupiją. 1241–1242 m. užimtas mongolų, o 1271 m. sugriautas čekų. Vėliau atstatytas, bet artinantis osmanų okupacijai pačių vengrų padegtas. Po okupacijos atstatytas italų architektų. 1743 m. gavo laisvojo karališkojo miesto statusą, čia įsikūrė jėzuitai, karmelitai.
Rephlex Records

Rephlex Records yra įrašų kompanija, 1991 m. įkurta elektroninės muzikos atlikėjo Richard D. James (geriau žinomo kaip Aphex Twin) ir Grant Wilson-Claridge. Iš pradžių įsteigta Kornvalyje, Didžiojoje Britanijoje, ji netrukus buvo perkelta į Londoną.
Rephlex orientuojasi daugiausiai į elektroninės muzikos leidybą, tačiau neapsiriboja vien šiuo žanru. Pati įrašų kompanija visą savo leidžiamą muzika įvardina terminu „braindance“, kurį būtų galima išversti kaip „smegenų šokis“. Rephlex kompanijoje savo muziką yra išleidę virš 40 atlikėjų, tarp kurių yra Squarepusher, Leila, μ-Ziq, Luke Vibert, DMX Krew ir kiti.
Daunoriai (Vija)

Istorija

XIV a. kaimas priklausė Vilniaus vyskupijos kapitulai, nuo 1787 m. jį arendavo Chreptovičiai. 1861 m. jame gyveno 68 žmonės, 1897 m. – 234 žm., 1940 m. – 281 žm. Tarpukaryje buvo Valažino apskrities Daunorių valsčiaus centru. Klebono Jono Karvelio iniciatyva kaime buvo įkurta lietuviška pradinė mokykla, mokyt. Juozas Babilius mokė ne tik joje, bet ir gretimame Pasalių (brus. Посоли) kaime. 1925 m. abi mokyklos buvo uždarytos. 1942 m. sovietiniai partizanai Daunoriuose sunaikino vokiečių kariuomenės garnizoną, po to kaimas buvo sudegintas. 1950 m. įkurtas kolūkis.
Svarmuo (sporte)

Pratimai

Dažniausiai naudojamas tokiose sporto šakose, kaip kultūrizmas, fitnesas lavinti rankų ir pečių raumenis.
Labiausiai tinka atliekant fizinius pratimus, kuriais siekiama lavinti raumenų jėgą. Taip pat su svarmenimis lengviau lavinti atskiras, sunkiau pasiekiamas raumenų grupes, nes galima tiksliau atlikti fizinius pratimus.
Pratimai: lenkimas, traukimas (nuo žemės), kilnojimas.
Antarktidos oazės

Antarktidos oazės – teritorijos Antarktidos žemyne, nepadengtos nuolatine sniego ir ledo danga. Užima nuo keliasdešimt iki šimtų km² (didžiausia – Bangero oazė, 952 km²). Nuo kitų Antarktidos teritorijų išsiskiria ne tokiu rūsčiu klimatu, arktinių dykumų kraštovaizdžiais, ištisus metus egzistuojančiais skysto vandens telkiniais, primityviais kriogeniniais dirvožemiais bei organine gyvybe. Antarktidos oazės skirstomos į tipines (priešelfines), tarpukalnių ir kalnų. Šiose oazėse įsikūrę dauguma antarktinių stočių.
Terminas oazė tokioms vietovėms naudojamas nuo 1938 m. (suteikė kanadiečių ekspedicija) kaip analogija į dykumų oazes.
Molėtų gimnazija

Istorija

1980 m. įkurta Molėtų 2-oji vidurinė mokykla, joje mokėsi 635 mokiniai, dirbo 39 mokytojai, buvo 20 klasių komplektų.  Mokykla garsėjo gerais akademiniais rezultatais, stojimo į aukštąsias mokyklas rodikliais. 1981 m. pradėtas  sustiprintas matematikos mokymas.
1992 m. mokyklos direktore paskirta jauna, energinga geografijos mokytoja Aušra Narbutaitė, kuri kartu su labai  kūrybingu  mokytojų kolektyvu pradėjo mokyklos veiklos kaitą gimnazijos įkūrimo link. 1993/1994 mokslo metais mokytojai paruošė gimnazijos klasėms programas ir mokymo planus, kuriuos patvirtino Lietuvos švietimo ir mokslo ministerija. 1994 m. atidarytos dvi pirmosios gimnazijos klasės – humanitarinio ir realinio profilio.
1994–1997 m. vykdytas tarptautinis eksperimentas „Psichologinio klimato gerinimas mokykloje“ bendradarbiaujant su Danijos mokytojais. Šis projektas turėjo didelę reikšmę gimnazijos mikroklimato gerinimui. Nuo 1995 m. naudojama vertinimo sistema pagal Bloom‘o taksonomiją. 1997 m. rugsėjo 1 d. LR Kultūros ir švietimo ministerijos kolegijos nutarimu mokyklai suteiktas gimnazijos statusas.
Sandanskis

Žymūs žmonės

Spėjama, kad iš šių vietų gali būti kilęs senovės Romos vergų sukilimo vadas Spartakas.
Dabar miestas vadinasi kito sukilėlio – revoliucionieriaus Janės Sandanskio (1872–1915) garbei. Iki 1949 m. miestas vadinosi Свети Врач.
Arnionys

Istorija

1495 metų akte minima, kad didysis kunigaikštis Žygimantas Kęstutaitis (1430–1440 m.) davė ponui Narbutui žmones Arnionis ir Kaltanėnus. Vėliau kaimas priklausė Radviloms, Šveikovskiams, nuo 1765 m. Masalskiams, nuo 1792 m. Kostrovickiams, nuo 1859 m. atiteko J. Tiškevičiui. XIX a. pabaigoje ichtiologas Mykolas Girdvainis įrengė žuvininkystės ūkį. Arnionys sovietų laikais garsėjo savo žuvivaisos įmone ir plaukiojančių paukščių veisykla. Šalimais buvo įrengtas tvenkinių kompleksas. Po Nepriklausomybės atgavimo tvenkiniai tapo neprižiūrimi ir šiuo metu yra intensyviai nenaudojami.
1912 m. kaime atidaryta pradinė mokykla, 1948–1998 m. buvusi septynmetė, aštuonmetė, devynmetė. 1955 m. įsteigta biblioteka. Sovietinės okupacijos metais Arnionys buvo Arnionių apylinkės centras, žuvininkystės ūkio centrinė gyvenvietė.

Architektūra

XVIII a. pabaigos- XIX a. pradžios dvaro sodyba, kurią sudaro 1954 rekonstruoti klasicistiniai vienaukščiai rūmai su mezoninu ir monumentaliu šešių dorėniškųjų kolonų portiku, svirnas bei arklidės, abu su 12 kolonų kolonadomis, du sargo nameliai, kalvė, vartai ir 10 ha parkas.
Muchamedo Ali dinastija

Muhamedo Ali įsitvirtinimas

Napoleonui nugalėjus mameliukus, Egipto valdžios olimpe atsirado tuštuma, paskatinusi Muchamedą Ali – albaną kareivį, tarnavusį Osmanų imperijai, – užimti aukščiausią valdžią. Osmanų rūmai oficialiai įgaliojo jį evakuoti likusius prancūzų armijos dalinius, ir 1805 m. jis buvo pavadintas karaliaus vietininku. Paskelbęs paliaubas su mameliukais, 1811 m. kovo 1 d. Ali pakvietė mameliukų emyrus į savo rūmus atšvęsti karo paskelbimo prieš vahabius Arabijoje. Parado metu vienoje siauroje gatvelėje Ali kariai užpuolė ir užmušė beveik visus atvykusius mameliukus. Nors žudynės buvo pasmerktos, Ali tapo valstybės valdovu, o valdymas perėjo iš vienos dinastijos į kitą.

Valdymas

Likusiu savo ilgo valdymo laikotarpiu Ali plėtė savo valdžią. Medvilnę jis padarė pagrindine Egipto gamybos preke, tai buvo jo asmeninis monopolis, taip pat tiesė kelius, statė laivų statyklas, įkūrė valstybės valdomas mokyklas ir ligonines ir pradėjo šaukti į karo tarnybą Egipto valstiečius. Ali sūnūs nugalėjo Siriją, kėlė grėsmę Osmanų Kalifatui, kol 1839 m. Londono konvencija atnešė taiką, suteikdama Ali paveldimą teisę valdyti Egiptą. Paskutiniais metais Ali kankino senatvinės ligos ir paranoja, atvedusi šalį prie finansinio chaoso. Ali mirus 1849 m. rugpjūčio 2 d., sostą perėmė jo sūnėnas Abbas. Ali įkurta dinastija su britų parama valdė iki 1953 m. Naseristų respublikos revoliucijos.
Taršyno šventyklos

Istorija

Pastatytos apie 2800 m. pr. m. e.
1914 m. ariantys lauką ūkininkai aptiko šios senovinės šventyklos liekanas.
Iki 1920 m. buvo iškasinėta daug vertingų priešistorės radinių, taip pat įžymi „Stora dama“ − kaip manoma, Motinos Deivės atvaizdas.
Stanley Milgram

Biografija

Milgramas lankė psichologijos kursus, kai studijavo Queens koledže, kur 1954 m. įgijo politologijos bakalauro laipsnį. Jis kreipėsi į Harvardo universitetą dėl filosofijos daktaro laipsnio, bet buvo atmestas dėl išsilavinimo psichologijos srityje trūkumo. Jis buvo priimtas 1954 m. ir įgijo daktaro laipsnį 1960 m. Dėl kontroversiškojo Milgramo eksperimento Harvardo universitete jam nesuteikė profesoriaus pareigų Harvardo universitete, kur jis buvo tapęs asistentu, tačiau priėmė į Niujorko universitetą. Milgramo autoritetai, darę įtaką jo teorijoms, buvo psichologai Solomonas Aschas ir Gordonas Alportas. Paties milgramo idėjos darė įtaką vėlesniems psichologams, tarp jų ir Alanui Elmsui, kuris buvo jo pirmasis asistentas, atliekant paklusnumo eksperimentą. Milgramas mirė nuo infarkto 1984 m. gruodžio 20 d., būdamas 51 metų amžiaus, savo gimtajame Niujorko mieste.

Mažo pasaulio fenomenas

Šešių lygmenų ryšio idėja kilo iš Milgramo „mažo pasaulio eksperimento“ (angl. Small world experiment), kai 1967 m. buvo tirimos pažinčių grandinės Amerikoje. Eksperimento metu Milgramas išsiuntė keletą siuntinių 160-iai atsitiktinai parinktų žmonių gyvenančių Nebraskoje, prašydamas perduoti siuntinį draugui ar pažįstamam, kuris jų nuomonę priartintų siuntinį prie žmogaus, gyvenančio Bostone, kuriam jis adresuotas.
Laiške buvo nurodyta sąlyga: „Jeigu asmeniškai nepažįstate paskutinio žmogaus, kuriam adresuotas siuntinys, nesistenkite tiesiogiai susisiekti su juo. Persiųskite šį siuntini žmogui, kurį pažįstate, kuris tikėtina, jog pažinos adresatą.“
Eksperimento rezultatas – išvada, jog nuo bet kurio kito žmogaus mus skiria ne daugiau, nei šeši kiti žmonės. Ši teorija pavadinta Šešių lygmenų ryšio (angl. Six Degrees of Separation).
Pietryčių indėnų gentys

Kultūra ir istorija

Daugelis pietryčių genčių (išskyrus kai kurias pakrantės tautas) vertėsi daugiausia žemdirbyste, maistui augino kukurūzus, aguročius ir pupas. Joms buvo būdingi ir panašūs tikėjimai, kurganų statymas. Daugelis Pietų kultui būdingų tikėjimų buvo paplitę ir Vudlendo gentyse, greičiausiai per X a. dominavusią Misisipės kultūrą.
Regione vyravo muskogių kalbomis kalbančios tautos, tarp kurių žinomiausios buvo muskogiai, apalačiai, seminolai, čiktavai, čikasavai, alabamai, čatotai ir kt. Šiauriniame areale buvo ir irokėzų kalbomis kalbėjusių genčių (čerokiai, tuskarorai). Sijų kalbomis kalbėję gentys (jučiai, kvapavai, kataubai) gyveno išsimėtę po visą regioną. Floridos pusiasalyje gyveno timukua. Nemažai rytinės pakrantės genčių (kusabai, gualiai) išnyko taip greitai, kad neliko lingvistinių duomenų nustatyti jų vartotoms kalboms.
XIX a. pradžioje, Indėnų perkėlimo laikotarpiu, daugelis Pietryčių genčių JAV federalinės vyriausybės buvo prievarta perkeltos į Indėnų teritoriją, tačiau nemažai jų išliko ir gyvena tradicinėse savo žemėse.
Gyirmót SE

Istorija

Klubas įkurtas 1993 m. Debiutavo 2016/2017 m. elito divizione, užėmė paskutinę (12 vietą). Iškrito iš elito.
Nusikalstama veika

Nusikalstama veika – teisės pažeidimas; veika, už kurią baudžiamasis įstatymas numato sankciją (pvz., bausmę, baudžiamojo ar auklėjamojo poveikio, priverčiamąsias medicinos priemones). Nusikalstama veika yra kalta, teisei priešinga (prieštaraujanti teisės normoms) veika, kurios sudėtį įtvirtina baudžiamasis įstatymas bei už kurios įvykdymą numato bausmę.
Baudžiamosios veikos (nusikaltimo) sudėtis ir atitinkama bausmė privalo būti įtvirtinta įstatyme, nes tik tokiu atveju galioja neigiama sankcija (galioja baudžiamosios teisės principas, kad nėra nusikaltimo ir bausmės, kurių nenumato baudžiamasis įstatymas, lot. Nullum crimen, nulla poena sine praevia lege poenali).

Sąvoka

Sąvoka baudžiamoji veika reiškia, kad ji yra baudžiamoji [teisinė] veika, t. y. baudžiamosios [teisės normomis draudžiama] veika, už ją yra baudžiama [remiantis] baudžiamosios teisės (baudžiamojo įstatymo, pvz., Baudžiamojo kodekso) normomis.
Lietuvos baudžiamajme kodekse yra įtvirtinta nusikalstamos veikos sąvoka, kuri etimologiškai nėra tinkama; pirmojo žodžio šaknis (nusikalst-) suponuoja tai, terminas yra žodžio nusikaltimas sinonimas. Pagal LR BK nusikalstamos veikos yra skirstomos į nusikaltimus ir baudžiamuosius nusižengimus – tokiu atveju teisės pažeidimo rūšies pavadinimas (nusikalstama veika) sutampa su vienu iš pažeidimo porūšiu (nusikaltimas), gaunama sąvokų tautologija (tinkamesnė BK formuoluotė galėtų būti – baudžiamosios veikos yra skirstomos į nusikaltimus ir baudžiamuosius nusižengimus).
Jakštonys

Istorija

1956 m. Jakštonių archeologijos paminklus tyrinėjo R. Rimantienė su ekspedicija.  Tarp Rudmenos ir senųjų kapinaičių aptikta senovės gyvenvietė. 
Apie 1960 m. kaimas buvo užsemtas pastačius Kauno HE, todėl jis buvo perkeltas truputį į šiaurę, iš senosios vietos 54°53′50″ š. pl. 24°07′20″ r. ilg. į dabartinę.

Aplinkinės gyvenvietės

Karčiupis – 2 kmGrabučiškės – 3 km
Gizarma

Gizarma (angl. gisarme, quisarm; rus. гвизарма) – ilgakotis ginklas su kabliu, paplitęs Europoje 1000–1400 m. Sukurtas ant ieties koto įtaisius kablišką genėjimo peilį (t. y., kablio įgaubtoji pusė su ašmenimis). Naudotas raiteliams nuo arklio numesti, arklių kojoms pakirsti, tačiau netiko atakuoti stovinčius priešininkus. Todėl kabliškas peilis buvo papildytas priekin nukreiptu smaigaliu. Dėl tokios kombinuotos galvos sandaros (duriamasis smaigalys + kablys su ašmenimis) gizarma dažnai priskiriama alebardoms, kurios laikomos klasikiniais ginklais su kombinuotomis galvomis (kirviška dalis + ietiškas smaigalys + kablys).
Ginklakaliai įvertino gizarmos kablio patogumą kovojant su kavalerija, todėl tokius kabliškus spyglius ėmė naudoti ir kituose ilgakočiuose ginkluose. Taip atsirado gizarmiški bilai, gizarmiški fošarai, gizarmiški gleivai. Gizarmiški gleivai buvo labai paplitę, juos dažnai vadino tiesiog gizarmomis.
Imperatorius Leonas I Didysis

Biografija

Paskutinis iš kelių imperatorių, pasodintų į sostą kariuomenės vyriausiojo vado alanų karvedžio Asparo. Jo karūnavime pirmąkart dalyvavo Konstantinopolio patriarchas. Turėjo didelę įtaką Vakarų Romos imperijai, 461 m. nepripažino jos imperatoriaus Libijaus Severo, 467 m. į jo vietą pasodino Romos patricijų Antemiją. Su juo 468 m. surengė nesėkmingą kampaniją prieš Šiaurės Afrikoje įsikūrusių vandalų karalių Genzeriką, kuris sumušė jo žmonos brolio Bazilisko vadovaujamą didelį, pasak antikos istorikų – 1113 laivų su 100 000 karių laivyną. Dėl to imperijos iždas keliems dešimtmečiams faktiškai liko tuščias. Padedamas Anatolijos pietinių kalnų Izaurijos gyventojų 471 m. sumušė ir nužudė Asparą. Valdymo pabaigoje 474 m. savo vaikaitį – Leoną II paskyrė bendravaldžiu ir įpėdiniu.

Šeima

Leonas ir Verina turėjo tris vaikus. Jų vyresnioji duktė Ariadna gimė iki imperatoriaus Makriano mirties. Jaunesnioji Ariadnos sesuo Leontija buvo susižadėjusi su Julijum Patriciju, Asparo sūnumi, bet jų sužadėtuvės buvo anuliuotos po Asparo nužudymo 471 metais. Po to Leontija buvo ištekinta už Markiano, imperatoriaus Antemijaus sūnaus.
Wim Duisenberg

Biografija

Wim Duisenberg studijavo Groningen universitete ekonomiką, apgynė daktaro diseertaciją „Nusiginklavimo ekonominės pasekmės“. Nuo 1973 m. iki 1977 m. Nyderlandų finansų ministras, Rabobank Nederland BV viceprezidentas, nuo 1982 m. iki 1994 m. Nyderlandų centrinio banko vadovas (De Nederlandsche Bank).
Duisenberg buvo vedęs; vaikai – 2 sūnūs ir dukra iš pirmosios santuokos.
Bilietas iki Tadž Mahalo

„Bilietas iki Tadž Mahalo“ – 1991 m. kūrybiniame susivienijime „Katarsis“ (Kazachstanas) sukurtas meninis filmas R. Šavelio apsakymo „Fabijonas“ motyvais. Istorinė drama. Režisierius A. Puipa iš dalies tęsia filme Amžinojoje šviesoje pradėtą temą. Filmo trukmė – 88 min.

Siužetas

Pokario Lietuvos kaime nuolatinėje baimėje gyvena Fabijono Motuzo šeima. Pas juos vienas kitą keisdami lankosi NKVD, „miško broliai“, viską reguliuojantis ir gražios trobos šeimininkams pavydintis rusų vietininkas Lukjanovas. Fabijonas perskaito knygą apie persų šachą, žmonos atminimui pastačiusį stebuklingą mauzoliejų, kuris rytais spinduliuoja mėnulio šviesą, ir nutaria likusias savo dienas paskirti mauzoliejui ieškoti ir surasti kitą, meilės ir grožio kupiną pasaulį…
Zokoriai

Aplinkinės gyvenvietės

Antalieptė – 7 km 
 Verslava – 4 km
Baibiai – 1 km
Ǥ

Ǥ ir ǥ yra lotynų skolto samių abėcėlės raidė, žymintis dalinai skardų palatalinio garso viršūnę (pvz., silpnai išreikštas velarinis friktyvas). Tariama panašiai, kaip G, Ǧ, K, Ǩ, C, ir Č bei tipiškai tariama kaip dviejų vienodų priebalsių junginys (geminata), kaip, pavyzdžiui, viiǥǥam [ʋiːɣːam] „Aš atnešu“. Ši raidė taip pat naudojama rašyti vokiečių prokalbėje ir buvo naudojama šiaurės samių kalbos rašyboje (senojoje ortografijoje).
Keila JK

Istorija

Klubas įkurtas 1995 m. Žaisdavo žemesniuose šalies divizionuose.